ഇന്ത്യന് ടീമില് ശാര്ദൂല് ഠാക്കൂറും ന്യൂഡല്ഹി: ട്വന്റി20 ക്രിക്കറ്റ് ലോകകപ്പിനുള്ള ഇന്ത്യന് ടീമില് പേസര് ശാര്ദൂല് ഠാക്കൂറും. 15 അംഗ സംഘത്തില് ഇടംകൈയന് സ്പിന്നര് അക്ഷര് പട്ടേലിനു പകരമാണു ശാര്ദൂല് എത്തുന്നത്. അക്ഷര് ശ്രേയസ് അയ്യര്, ദീപക് ചാഹാര് എന്നിവര്ക്കൊപ്പം സ്റ്റാന് ബൈയായി ബയോ ബബിളില് തുടരും. ആവേശ് ഖാന്, ഉമ്രാന് മാലിക്, ഹര്ഷല് പട്ടേല്, ലുക്മാന് മെരിവാല, വെങ്കടേഷ് അയ്യര്, കരണ് ശര്മ,ഷഹ്ബാസ് അഹമ്മദ്, കൃഷ്ണപ്പ ഗൗതം എന്നിവരോടും ബയോ ബബിളില് തുടരാന് ആവശ്യപ്പെട്ടിട്ടുണ്ട്. ടീം ഇന്ത്യയുടെ ലോകകപ്പ് തയാറെടുപ്പുകള്ക്ക് സഹായിക്കാനാണ് താരങ്ങളോടു തുടരാന് പറഞ്ഞത്. 24 ന് പാകിസ്താനെതിരേയാണ് ഇന്ത്യയുടെ ആദ്യ മത്സരം. ലുക്മാന് മെരിവാല, കരണ് ശര്മ, കൃഷ്ണപ്പ ഗൗതം എന്നിവര് ഐ.പി.എല്ലിന്റെ യു.എ.ഇ. പാദത്തില് കളിച്ചിരുന്നില്ല. ലോകകപ്പിന് ദിവസങ്ങള് മാത്രം ശേഷിക്കേ് ഇന്ത്യയുടെ പുതിയ ജേഴ്സി പുറത്തിറക്കി. ബി.സി. സി.ഐയാണ് ജേഴ്സി ഔദ്യോഗികമായി അവതരിപ്പിച്ചത്. എം.പി.എല്. സ്പോര്ട്സ് ആണ് ജേഴ്സി ഒരുക്കിയത്. നിറങ്ങള് നിറഞ്ഞ ഡിസൈനില് ആണ് ജേഴ്സി.